સ્વાતંત્ર્ય પ્રાપ્તિનાં આટલાં વર્ષોમાં ક્યારેય કોઈ વડા પ્રધાને પંદર ઓગસ્ટના પ્રવચનમાં આ પ્રકારના ઉલ્લેખો કર્યા નથી. વડા પ્રધાને કયા સંદર્ભમાં આ ઉલ્લેખો કર્યા છે એ પાકિસ્તાનના શાસકો અને વિશ્વના રાજદ્વારીઓ સમજી ચૂક્યા છે. ૨૦૧૪ના જૂન પછીના ભારતને અગાઉનું ભારત માનવાની પાકિસ્તાને ભૂલ કરવા જેવી નથી. ૨૦૧૬ની પંદર ઓગસ્ટે બંને દેશો વચ્ચે એક નવી અદ્રશ્ય લક્ષ્મણરેખાને અંકિત કરવાનું કામ કર્યું છે. એ લક્ષ્મણરેખાને પાર કરવાનો પ્રયાસ કરતાં જ હવે પાકિસ્તાનને જે ભાષા સમજાય છે એવી ભાષામાં જવાબ મળવાની સંભાવના વધી ગઈ છે.